Referat fra ekstraordinær generalforsamling i A/B Søndermarksvænget

År 2018, den 9/10-2018, kl. 18.00, blev der afholdt ekstraordinær generalforsamling ved foreningens kontor, Azaleavej 3, kld.

Der var følgende dagsorden:

1. Valg af dirigent og referent
2. Valg af formand – Lars Nexø fratræder formandsposten og udtræder af bestyrelsen. Der skal vælges en ny formand
3. Valg af bestyrelsesmedlemmer

Der skal vælges 1 nyt bestyrelsesmedlem i stedet for Jakob Juhl-Jensen, der trådte ud af bestyrelsen i juli

1. Valg af suppleanter

Der skal vælges to suppleanter

# Ad 1 – Valg af dirigent og referent

Stine Bengtsson fra Newsec Datea blev valgt som dirigent og referent og konstaterede, at generalforsamlingen var lovligt indkaldt og beslutningsdygtig i henhold til vedtægternes bestemmelser, idet 36 andelshavere var mødt, heraf 8 ved fuldmagt.

# Ad 2 – Valg af formand

Lars Nexø fratrådte formandsposten og udtrådte af bestyrelsen, hvorfor der skulle vælges en ny formand. Næstformand Mads Bruhn Krogh stillede op og blev valgt.

# Ad 3 – Valg af bestyrelsesmedlemmer

Der skulle vælges et nyt bestyrelsesmedlem i stedet for Jakob Juhl-Jensen, der trådte ud af bestyrelsen i juli. Da Mads Bruhn Krogh blev valgt til formand, skulle der også vælges et nyt bestyrelsesmedlem i stedet for ham.

Jan Seidenberg og Teddy Becher stillede op og blev valgt.

Herefter så bestyrelsen således ud:

Bestyrelsesformand Mads Bruhn Krogh på valg 2020

Bestyrelsesmedlem Teddy Becher på valg 2020

Bestyrelsesmedlem Jan Seidenberg på valg 2019

Bestyrelsesmedlem Sabine Lundquist på valg 2019

Bestyrelsesmedlem Johannes Rolighed på valg 2020

# Ad 4 – Valg af suppleanter

Der skulle vælges to suppleanter. Anja Skaar Jacobsen og Bent Nielsen ønskede ikke at genopstille.

Susanne Landorph og Britta Madsen stillede op og blev begge valgt indstil generalforsamlingen i 2019.

Da intet yderligere forelå, takkede dirigenten for god ro og orden, og generalforsamlingen blev hævet. Til slut takkede generalforsamlingen Lars Nexø for hans store engagement og indsats.

Nærværende referat er underskrevet digitalt af bestyrelsen og dirigenten. Som dokumentation for digital signering, henvises til særskilt dokument vedhæftet nærværende referat.